CELEX: 32005R1555
Language: sl
Date: 2005-09-20 00:00:00
Title: Uredba Sveta (ES) št. 1555/2005 z dne 20. septembra 2005 o odpravi tarifne kvote za uvoz instant kave z oznako KN 21011111

24.9.2005   
            
            
               SL
            
            
               Uradni list Evropske unije
            
            
               L 249/1
            
         
      UREDBA SVETA (ES) št. 1555/2005
   z dne 20. septembra 2005
   o odpravi tarifne kvote za uvoz instant kave z oznako KN 2101 11 11
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Raznolikost ponudbe instant kave na trgu Skupnosti se je od leta 2002 precej izboljšala.
            
         
               (2)
            
            
               Glede na to, da je bil dosežen cilj, zastavljen v Uredbi Sveta (ES) št. 2165/2001 z dne 5. novembra 2001 o odprtju in upravljanju tarifne kvote za uvoz instant kave z oznako KN 2101 11 11 (1), se pogoji za ohranjanje tarifne kvote z dajatvijo nič za instant kavo od 1. januarja 2006 ne uporabljajo več.
            
         
               (3)
            
            
               Glede na trenutne potrebe trga Skupnosti je treba tarifno kvoto za uvoz instant kave z oznako KN 2101 11 11 od 1. januarja 2006 zapreti. Uredbo (ES) št. 2165/2001 je treba razveljaviti z učinkom na isti datum –
            
         SPREJEL NASLEDNJO UREDBO:
   Člen 1
   Tarifna kvota z dajatvijo nič za uvoz instant kave z oznako KN 2101 11 11, kakor je bila določena z Uredbo Sveta (ES) št. 2165/2001, se zapre s 1. januarjem 2006.
   Od 1. januarja 2006 uvoz instant kave z oznako KN 2101 11 11 s poreklom iz katere koli države ni več upravičen do tarifne kvote z dajatvijo nič.
   Člen 2
   Uredba (ES) št. 2165/2001 se razveljavi s 1. januarjem 2006.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. septembra 2005
      
         
            Za Svet
         
         
            Predsednica
         
         M. BECKETT
         
      
   
   
      (1)  UL L 292, 9.11.2001, str. 1.